
PARLAMENTUL ROMÂNIEI

CAMERA DEPUTAŢILOR

	     COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti  05.05.2014        

 Pl - x  227/2014            


AVIZ
asupra Propunerii legislative pentru modificarea Legii minelor nr.85/2003
În conformitate cu prevederile art. 95 și 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgență, propunerea legislativă pentru modificarea Legii minelor nr.85/2003, trimisă cu adresa nr. Pl. x. 227 din 28 aprilie 2014 şi înregistrată cu nr. 4c-11/510 din 29 aprilie 2014.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră Decizională.

Potrivit dispoziţiilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din 5 mai 2014.
Senatul, în calitate de primă Cameră sesizată, a respins iniţiativa legislativă în şedinţa din 23 aprilie 2014, cu respectarea prevederilor art. 76 alin. (2) din Constituţia României, republicată.

Iniţiativa legislativă are ca obiect de reglementare modificarea Legii minelor nr.85/2003, cu modificările și completările ulterioare în sensul ca anumite resurse minerale care în prezent se află în domeniul public al statului, să aparțină domeniului public al unităților administrativ-teritoriale în raza cărora se află, în vederea unei mai bune valorificări în interesul acestora.
Membrii Comisiei au examinat inițiativa legislativă supusă avizării, expunerea de motive şi avizul favorabil cu observaţii şi propuneri al Consiliului Legislativ, transmis cu adresa nr. 1527 din 20 decembrie 2013.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a iniţiativei legislative, legislative întrucât se încalcă prevederile art. 860 alin. (3) din Legea nr.267/2009 privind Codul civil, republicată, cu modificările ulterioare, prin care se dispune că bunurile care formează obiectul exclusiv al proprietății publice a statului potrivit unei legi organice (în speță Legea 213/1998) nu pot fi trecute din domeniul public al statului în domeniul public al unităților administrativ-teritoriale decât ca urmare a modificării legii organice. 

De asemenea, inițiatorii nu au prevăzut mijloacele necesare pentru acoperirea creșterii cheltuielilor bugetare încălcând astfel prevederile art. 138 alin.(5) din Constituția României conform cărora “ Nici o cheltuială bugetară nu poate fi aprobată fără stabilirea sursei de finanţare”.
În raport de obiectul şi conţinutul reglementării, iniţiativa legislativă face parte din categoria legilor ordinare. 

                   VICEPREŞEDINTE,                        
                                  SECRETAR,

                  Ciprian Nicolae NICA             

            Theodor-Cătălin NICOLESCU
Consilier, Roxana Zegrean

